M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo B 4/9/2022

**Predĺženie platnosti PHSR mesta Šaľa 2015 – 2020 v znení doplnenia   
a aktualizácie č. 1 na obdobie rokov 2021 a 2022 do termínu schválenia nového PHRSR mesta Šaľa na obdobie do roku 2030**

Návrh na uznesenie:

Mestské zastupiteľstvo v Šali

## prerokovalo

návrh na predĺženie platnosti Programu hospodárskeho a sociálneho rozvoja mesta Šaľa na roky 2015 – 2020 v znení doplnenia a aktualizácie č. 1 na obdobie rokov 2021 a 2022 do termínu schválenia nového PHRSR mesta Šaľa na obdobie do roku 2030,

1. **schvaľuje**

predĺženie platnosti strategického dokumentu Programu hospodárskeho a sociálneho rozvoja mesta Šaľa na roky 2015 – 2020 v znení doplnenia a aktualizácie č. 1 na   
obdobie rokov 2021 a 2022 do termínu schválenia nového PHRSR mesta Šaľa na obdobie do roku 2030.

**Spracovali: Predkladá:**

Ing. Eliška Vargová v. r. Ing. Eliška Vargová v. r.

referentka RRSaŠF referentka RRSaŠF

Ing. Michal Málnási v. r.

referent RRSaŠF

Predložené mestskému zastupiteľstvu 15. decembra 2022

**Dôvodová správa:**

Program hospodárskeho a sociálneho rozvoja mesta Šaľa (ďalej len PHSR) na roky 2015-2020 bol schválený Mestským zastupiteľstvom v Šali uznesením č. 9/2015-II zo dňa 15. decembra 2015 a následne uznesením č. 2/2021-V z 2. zasadnutia Mestského zastupiteľstva v Šali zo dňa 13.5.2021 bolo schválené Doplnenie a aktualizácia č. 1 na obdobie rokov 2021 a  2022 a platnosť strategického dokumentu v znení uvedeného doplnenia a aktualizácie bola predĺžená do termínu schválenia nového Programu hospodárskeho rozvoja a sociálneho rozvoja (ďalej PHRSR) mesta Šaľa na obdobie do roku 2030, najneskôr však do 31.12.2022.

Dňa 12.5.2022 bola uznesením č. 4/2022 – IV.  Schválená vstupná správa pre spracovanie strategického dokumentu PHRSR mesta Šaľa na obdobie 2023 – 2030 s predpokladaným harmonogramom prípravy nového dokumentu do septembra 2022 a následného schválenia MsZ. Bol zrealizovaný dotazníkový prieskum medzi obyvateľmi, do ktorého sa zapojilo v dvoch kolách celkom 113 respondentov. Jeho vyhodnotenie tvorí prílohu tohto materiálu. Výzvou bola oslovená verejnosť pre zapojenie sa do činnosti pracovných skupín:

1. SMART technológie, bezpečnosť, ľudské zdroje
2. Hospodárstvo, energetika a podnikanie
3. Sociálny rozvoj a verejné služby
4. Životné prostredie, zelená a modrá infraštruktúra
5. Infraštruktúra, doprava a bývanie
6. Školstvo, kultúra a šport

Celkom sa prihlásili napriek opakovanej výzve len 4 osoby, ktoré majú záujem sa zapojiť do prípravy dokumentu:

|  |  |
| --- | --- |
| meno | Záujem pracovať v skupine č. |
| Mgr. Monika Budaiová | 4 a 5 |
| Mgr. Miroslav Demín | 6 |
| Ing. Soňa Minárechová | 5 |
| Ing. Michael Simek | 3 |

Jednotlivé plánované pracovné skupiny z radov verejnosti preto vytvorené neboli. Všetci záujemci môžu vytvoriť spoločne len jednu pracovnú skupinu, s čím aj súhlasili, avšak nakoľko bola doposiaľ rozpracovaná zatiaľ len časť analytickej časti dokumentu, členovia pracovnej skupiny dostali tieto dokumenty k naštudovaniu spolu s výsledkami vyhodnotenia dotazníkového prieskumu po prvom kole, ale ďalej neboli zvolaní a ani ďalšie aktivity koordinátor tvorby stratégie kapacitne nedokázal realizovať a spracovať. Nakoľko nový strategický dokument má byť vyhotovený len vo vlastnej réžii táto situácia nastala, pretože v rámci referátu pre rozvojovú stratégiu a štrukturálne fondy došlo k striedaniu zamestnancov, čo prinieslo nutnosť najskôr zaúčania dvoch zamestnancova následne po odchode zamestnankyne ku konci mája a neskôr dlhodobej PN druhého zamestnanca zase nutnosti zastrešiť úlohy bežnej agendy referátu pri riadení zazmluvnených projektov, vypracovávaní nových žiadostí a komunikácii s poskytovateľmi zväčša len jednou osobou. Preto nebolo možné pokračovať na príprave strategického dokumentu podľa plánovaného harmonogramu. Zároveň v súvislosti s vypracovaním správy o plnení PHSR za rok 2022 bude začiatkom roka nutné zabezpečiť 4 prieskumy pre účely monitorovania aktuálneho PHSR, čo sa bude križovať s prácami na novom PHSR, preto spolu so správou o plnení PHSR za rok 2022 bude predložený aktuálny harmonogram na prípravu nového PHRSR mesta Šaľa na roky 2023-2030. Pre zaistenie možnosti predkladania žiadostí o NFP či dotácií, pri ktorých je podmienkou mať platný program hospodárskeho a sociálneho rozvoja obce, predkladáme návrh na predĺženie platnosti PHSR do doby schválenia nového dokumentu.

Príloha: 02 Vyhodnotenie dotazníka k príprave PHSR 2023-2030