M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 7/9/2022

**Dodatočné vysporiadanie pozemkov pod líniovou stavbou „Cyklotrasa za zamestnaním do priemyselného areálu“**

Návrh na uznesenie:

Mestské zastupiteľstvo v Šali

1. **prerokovalo**

dodatočné vysporiadanie pozemkov pod líniovou stavbou „Cyklotrasa za zamestnaním do priemyselného areálu“,

1. **schvaľuje**
2. uzatvorenie dodatku k Nájomnej zmluve č. 556/2017 zo dňa 18. 06. 2017 s prenajímateľom ROĽNÍCKE DRUŽSTVO ŠAĽA, so sídlom Hviezdoslavova 2,   
   927 14 Šaľa, IČO: 00 192 180, predmetom ktorého bude nájom pozemkov – parcela registra CKN číslo 2910/45, ostatná plocha o výmere 5 m2, parcela registra CKN číslo 3554/7, zastavaná plocha a nádvorie o výmere 16 m2 a parcela registra CKN číslo 3554/8, zastavaná plocha a nádvorie o výmere 9 m2, vedené katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7613, vo veľkosti spoluvlastníckeho podielu 2/12-in v pomere k celku, v cene   
   0,033 EUR/m2/rok, čo pri výmere spoluvlastníckeho podielu 5 m2 predstavuje sumu 0,17 EUR/rok, v rámci pôvodne dohodnutej doby nájmu do 17. 06. 2047,
3. uzatvorenie nájomnej zmluvy na pozemky – parcela registra CKN číslo 2910/45, ostatná plocha o výmere 5 m2, parcela registra CKN číslo 3554/7, zastavaná plocha a nádvorie o výmere 16 m2 a parcela registra CKN číslo 3554/8, zastavaná plocha a nádvorie o výmere 9 m2, vedené katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7613, vo veľkosti spoluvlastníckeho podielu 2/12-in v pomere k celku, v cene 10,00 EUR/m2/rok, čo pri výmere spoluvlastníckeho podielu 5 m2 predstavuje sumu 50,00 EUR/rok, s prenajímateľom Mária Szabová, trvale bytom 8. mája 908/15, 927 01 Šaľa, na dobu určitú 10 rokov,
4. uzatvorenie nájomnej zmluvy na pozemky – parcela registra CKN číslo 2910/45, ostatná plocha o výmere 5 m2, parcela registra CKN číslo 3554/7, zastavaná plocha a nádvorie o výmere 16 m2 a parcela registra CKN číslo 3554/8, zastavaná plocha a nádvorie o výmere 9 m2, vedené katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7613, vo veľkosti spoluvlastníckeho podielu 2/12-in v pomere k celku, v cene 10,00 EUR/m2/rok, čo pri výmere spoluvlastníckeho podielu 5 m2 predstavuje sumu 50,00 EUR/rok, s prenajímateľom Mgr. Zuzana Valeková, trvale bytom Okružná 762/31, 058 01 Poprad, na dobu určitú 10 rokov,
5. zriadenie bezodplatného, časovo neobmedzeného vecného bremena in personam spočívajúceho v práve právo oprávneného vybudovať a užívať líniovú stavbu „Cyklotrasa za zamestnaním do priemyselného areálu“ na pozemkoch – parcela registra CKN č. 5797/2, ostatná plocha o výmere 423 m2, parcela registra CKN číslo 5797/3, ostatná plocha o výmere 115 m2 a parcela registra CKN číslo 5920/8, ostatná plocha o výmere 21 m2,vedené katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 9182, v podiele 1/1 v pomere k celku, v celom rozsahu ich výmery vo vlastníctve Mgr. Eriky Herákovej Novotnej, trvale bytom Orechová 401/7, 927 01 Šaľa, v prospech mesta Šaľa, Námestie Sv. Trojice 7, 927 15 Šaľa, IČO: 00 306 185.

**Spracoval: Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 15. decembra 2022

**Dôvodová správa:**

Mestský úrad v Šali (ďalej aj ako „MsÚ“) v rámci spracovania monitorovacej správy pre riadiaci orgán projektu „Cyklotrasa za zamestnaním do priemyselného areálu“ zistil, že prišlo k zmene vlastníckych vzťahov k niekoľkým pozemkom pod existujúcou líniovou stavbou „Cyklotrasa za zamestnaním do priemyselného areálu“. Zmeny vlastníctva sa týkajú pozemkov, ohľadom ktorých súhlas s umiestnením stavby, súhlas k stavebnému konaniu ako aj súhlas s kolaudáciou stavby cyklotrasy na dotknutých nehnuteľnostiach udelil mestu Šaľa ako stavebníkovi cyklotrasy Slovenský pozemkový fond, ktorý v tom čase na základe zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku a zákona č. 180/1995 Z.z. o niektorých opatreniach na usporiadanie vlastníctva k pozemkom vykonával správu dotknutých nehnuteľností za známych vlastníkov, ktorých miesto trvalého pobytu alebo sídlo neboli známe. Nakoľko bol projekt financovaný z prostriedkov Európskej únie je mesto Šaľa v rámci monitorovacieho obdobia projektu „Cyklotrasa za zamestnaním do priemyselného areálu“ povinné dokladovať riadiacemu orgánu vlastnícke alebo iné právo k pozemkom pod stavbou „Cyklotrasa za zamestnaním do priemyselného areálu“.

Konkrétne ide o nehnuteľnosti vedené toho času na LV č. 7516, k.ú. Šaľa v súčasnosti vedené na LV č. 9182, pozemky registra CKN parc. č. 5797/2, ostatná plocha o výmere 423 m2, parc. č. 5797/3, ostatná plocha o výmere 115 m2 a parc. č. 5920/8, ostatná plocha o výmere 21 m2,vedené katastrálnym odborom Okresného úradu Šaľa pre obec a katastrálne územie Šaľa na LV č. 9182 (veľkosť spoluvlastníckeho podielu 1/1 v pomere k celku – vlastník Mgr. Erika Heráková Novotná, trvale bytom: Orechová 401/7, 927 01 Šaľa) a pozemky parc. č. 2910/45, ostatná plocha o výmere 5 m2, parc. č. 3554/7, zastavaná plocha a nádvorie o výmere 16 m2 a parc. č. 3554/8, zastavaná plocha a nádvorie o výmere 9 m2,vedené katastrálnym odborom Okresného úradu Šaľa pre obec a katastrálne územie Šaľa na LV č. 7613 (v spoluvlastníctve ROĽNÍCKE DRUŽSTVO ŠAĽA, so sídlom: Hviezdoslavova 2, 927 14 Šaľa, IČO: 00 192 180, Mária Szabová, trvale bytom: 8. mája 908/15, 927 01 Šaľa a Mgr. Zuzana Valeková, trvale bytom: Okružná 762/31, 058 01 Poprad, každý vo veľkosti spoluvlastníckeho podielu 2/12-in v pomere k celku, pričom ohľadom spoluvlastníckeho podielu ½-ica v pomere k celku vykonáva ďalej správu SPF za vlastníka Válek Pavel, ktorého miesto trvalého pobytu nie je známe) (Príloha č. 1 – LV č. 9182, Príloha č. 2 – LV č. 7613).

Za účelom majetkovoprávneho vysporiadania MsÚ oslovil vlastníkov pozemkov za účelom majetkovoprávneho vysporiadania pozemkov pod stavbou „Cyklotrasa za zamestnaním do priemyselného areálu“ a navrhol im odkúpenie alebo nájom nehnuteľností za rovnakých podmienok ako boli uzatvárané s pôvodnými vlastníkmi, prípadne zriadenie časovo neobmedzeného vecného bremena s právom zriadenia a následného užívania stavby „Cyklotrasa za zamestnaním do priemyselného areálu“. Vlastníkom pozemkov bola zo strany mesta Šaľa ponúknutá rovnaká výška nájomného a doba nájmu, aká bola dohodnutá pri vysporiariadaní pozemkov pred realizáciou stavby cyklotrasy. ROĽNÍCKE DRUŽSTVO ŠAĽA s takto ponúknutou výškou nájomného súhlasilo, avšak zvyšné vlastníčky spoluvlastníckych podielov na pozemkoch vedených na LV č. 7613, k.ú. Šaľa požadujú výšku nájomného 10,00 EUR/m2/rok. Vlastník pozemkov vedených na LV č. 9182, k.ú. Šaľa súhlasí so zriadením bezodplatného vecného bremena na dobu neurčitú. Na základe prejavu vôle vlastníkov vyjadrenej v návratkách vlastníkov doručených na adresu MsÚ, pripravilo MsÚ na rokovanie Mestského zastupiteľstva v Šali (ďalej aj ako „MsZ“) tento návrh dodatočného majetkovoprávneho vysporiadania pozemkov pod líniovou stavbou „Cyklotrasa za zamestnaním do priemyselného areálu“.

Pozemky vedené na LV č. 7613 sa nachádzajú na križovatke ulíc Nitrianskej a Hospodárskej v Šali – Veči oproti čerpacej stanici pohonných hmôt OMW (Príloha č. 3 – snímka LV č. 7613) a pozemky vedené na LV č. 9182 sa nachádzajú v extraviláne mesta Šaľa medzi areálom spoločnosti Duslo a plánovaným obchvatom mesta Šaľa (Príloha č. 4 – snímka LV č. 9182).

**Stanovisko MsÚ:**

Vzhľadom na skutočnosti uvedené v dôvodovej správe, MsÚ odporúča MsZ prijať uznesenie v navrhovanom znení.