M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo B 1/9/2022**

**Návrh Všeobecne záväzného nariadenia o určení výšky príspevku**

**na čiastočnú úhradu nákladov v školách a v školských zariadeniach**

**v zriaďovateľskej pôsobnosti mesta Šaľa**

Návrh na uznesenie:

Mestské zastupiteľstvo v Šali

## prerokovalo

návrh Všeobecne záväzného nariadenia o určení výšky príspevku na čiastočnú úhradu nákladov v školách a v školských zariadeniach v zriaďovateľskej pôsobnosti mesta Šaľa,

1. schvaľuje

Všeobecne záväzné nariadenie č. 3/2022 o určení výšky príspevku na čiastočnú úhradu nákladov v školách a v školských zariadeniach v zriaďovateľskej pôsobnosti mesta Šaľa.

Spracovala: Predkladá:

Mgr. Mariana Takáčová v. r. Mgr. Mariana Takáčová v. r.

vedúca SŠÚ vedúca SŠÚ

Predložené mestskej školskej rade 12. decembra 2022

Predložené mestskému zastupiteľstvu 15. decembra 2022

**Dôvodová správa:**

Dôvody pre návrh nového znenia VZN o výške príspevku na čiastočnú úhradu nákladov v školách a v školských zariadeniach sú nasledovné:

1. Na zabezpečenie výroby jedál a nápojov v zariadeniach školského stravovania je okrem plnenia odporúčaných výživových dávok, zásad pre zostavovanie jedálnych lístkov, dodržiavania materiálno - spotrebných noriem dôležité stanovenie výšky príspevku zákonného zástupcu dieťaťa alebo žiaka na nákup potravín na jedno jedlo. Uvedené zmocnenie vyplýva pre MŠVVaŠ SR nadobudnutím účinnosti zákona č. 245/2008 Z. z. o výchove a vzdelávaní a o zmene a doplnení niektorých zákonov.  
   Vzhľadom na skutočnosť, že v rámci Slovenskej republiky sú rozdielne cenové relácie v dodávkach potravinových komodít, z ktorých sa strava v zariadeniach školského stravovania pripravuje, MŠVVaŠ SR pre stanovenie výšky príspevku na stravovanie uvádza rozpätie finančných pásiem, na základe ktorých riaditelia škôl, školských zariadení v zriaďovateľskej pôsobnosti miestnej štátnej správy a zriaďovatelia (obce, samosprávny kraj) všeobecne záväzným nariadením stanovia výšku príspevku za stravovanie v školskej jedálni.
2. Dňa 16.11.2022 zverejnilo MŠVVaŠ SR Finančné pásma A na nákup potravín na jedno jedlo podľa vekových kategórií stravníkov s účinnosťou od 1.1.2023 a Finančné pásma B na nákup potravín na jedno jedlo podľa vekových kategórií stravníkov pre diétne stravovanie, stravovanie športovcov, celoročné stravovanie a stravovanie zamestnancov školy, školských zariadení a iných fyzických osôb s účinnosťou od 1.1.2023.
3. Základné školy a školské zariadenia v meste Šaľa sú zaradené do 3. finančného pásma na nákup potravín na jedno jedlo podľa vekových kategórií stravníkov s účinnosťou od 01.01.2023.

Zamestnancom školy alebo školského zariadenia a iným fyzickým osobám sa určuje stupeň finančného pásma ako pre vekovú kategóriu stravníkov 15-19 ročných podľa Finančného pásma B s akceptovaním úpravy podľa § 152 Zákonníka práce.

|  |  |  |  |  |  |
| --- | --- | --- | --- | --- | --- |
|  | **Desiata** | **Obed** | **Olovrant** | **Režijné náklady** | **Spolu** |
| **Dieťa v materskej škole** | 0,50 | 1,20 | 0,40 | 0,15 | 2,25 |
| **Žiak v základnej škole od 6 do 11 rokov** |  | 1,70 |  | 0,15 | 1,85 |
| **Žiak v základnej škole od 11 do 15 rokov** |  | 1,90 |  | 0,15 | 2,05 |
| **Dospelý stravník - zamestnanec** |  | 2,40 |  | 0,15 | 2,55 |

Návrh VZN bol spracovaný na základe konzultácie s vedúcimi školských jedální.