**N á v r h**

**k pripomienkovaniu**

Mestské zastupiteľstvo mesta Šaľa v súlade s § 6 ods. 1 a § 11 ods. 4 písm. g) zákona   
č. 369/1990 Zb. o obecnom zriadení v znení neskorších predpisov, v zmysle § 28 ods. 5,   
§ 49 ods. 4, § 116 ods.6 zákona č. 245/2008 Z. z. o výchove a vzdelávaní (školský zákon)   
a o zmene a doplnení niektorých zákonov v znení neskorších predpisov a v súlade s § 5 a § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

sa uznieslo na tomto

**Všeobecne záväznom nariadení**

**č. .../2022**

**o určení výšky príspevku na čiastočnú úhradu nákladov**

**v školách a v školských zariadeniach**

**v zriaďovateľskej pôsobnosti mesta Šaľa**

**§ 1**

**Úvodné ustanovenia**

1. Toto všeobecne záväzné nariadenie (ďalej len „nariadenie“) určuje výšku príspevku   
   za pobyt dieťaťa v materskej škole, výšku príspevku na čiastočnú úhradu nákladov v základnej umeleckej škole, v školskom klube detí, v centre voľného času a výšku príspevku na čiastočnú úhradu nákladov a podmienky úhrady v školskej jedálni.
2. Pre účely tohto nariadenia sú školami materská škola a základná umelecká škola a školskými zariadeniami školský klub detí, centrum voľného času, školská jedáleň a výdajná školská jedáleň v zriaďovateľskej pôsobnosti mesta Šaľa.

**§ 2**

**Materská škola**

1. Výška mesačného príspevku zákonného zástupcu na čiastočnú úhradu nákladov za pobyt dieťaťa v materskej škole je určený sumou **30,00 Eur** jednotnepre všetky deti navštevujúce materskú školu .
2. Príspevok v materskej škole sa neuhrádza za dieťa,
3. ktoré má jeden rok pred plnením povinnej školskej dochádzky,
4. ak zákonný zástupca dieťaťa predloží riaditeľovi materskej školy doklad o tom,   
   že je poberateľom dávky v hmotnej núdzi a príspevkov k dávke v hmotnej núdzi,
5. ktoré je umiestnené v zariadení na základe rozhodnutia súdu,
6. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom,
7. ktoré nedochádzalo do materskej školy v čase školských prázdnin, alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.
8. Termín a spôsob úhrady príspevku určí riaditeľ materskej školy vnútorným predpisom školy.

**§ 3**

**Základná umelecká škola**

1. Na čiastočnú úhradu nákladov spojených so štúdiom v základnej umeleckej škole pre prvé študijné zameranie prispieva zákonný zástupca žiaka mesačne na jedného žiaka:
2. na individuálne vyučovanie sumou **8,00 Eur**,
3. na skupinové vyučovanie sumou **6,00 Eur**.
4. Na čiastočnú úhradu nákladov spojených so štúdiom v základnej umeleckej škole pre druhé a ďalšie študijné zameranie prispieva zákonný zástupca žiaka mesačne na jedného žiaka:
5. na individuálne vyučovanie sumou **10,00 Eur**,
6. na skupinové vyučovanie sumou **8,00 Eur.**
7. Výška mesačného príspevku na čiastočnú úhradu nákladov na štúdium pre dospelých v základnej umeleckej škole je určená:
8. pre dospelú osobu (študent) vo veku do 25 rokov sumou **8,00 Eu**r na individuálne vyučovanie a sumou **6,00 Eur** na skupinové vyučovanie,
9. pre dospelú osobu (pracujúci) vo veku do 25 rokov sumou **13,00 Eur** na individuálne a **12,00 Eur** na skupinové vyučovanie,
10. pre dospelú osobu nad 25 rokov sumou **40,00** **Eur** na skupinové a individuálne vyučovanie.
11. Žiak navštevujúci viac odborov platí čiastočnú úhradu nákladov spojenú so štúdiom   
    na každom odbore.
12. Riaditeľ základnej umeleckej školy môže rozhodnúť o znížení alebo odpustení príspevku podľa ods. 1 a 2, ak zákonný zástupca žiaka alebo plnoletý žiak o to písomne požiada riaditeľa školy a predloží mu doklad o tom, že je poberateľom dávky v hmotnej núdzi   
    a príspevkov k dávke v hmotnej núdzi.
13. Termín a spôsob úhrady príspevku určí riaditeľ základnej umeleckej školy vnútorným predpisom školy.

**§ 4**

**Školský klub detí**

1. Na čiastočnú úhradu nákladov spojených s činnosťou a prevádzkou školského klubu detí prispieva zákonný zástupca žiaka mesačne na jedného žiaka sumou **12,00 Eur.**
2. Riaditeľ základnej školy môže rozhodnúť o znížení alebo odpustení príspevku podľa   
   ods. 1, ak zákonný zástupca žiaka o to písomne požiada riaditeľa školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
3. Termín a spôsob úhrady príspevku určí riaditeľ základnej školy vnútorným predpisom školy.

**§ 5**

**Centrum voľného času**

1. Výška mesačného príspevku na čiastočnú úhradu nákladov na činnosti a prevádzku centra voľného času, ktorého zriaďovateľom je mesto Šaľa, je určená pre občana s trvalým pobytom v meste Šaľa, ktorú uhradí zákonný zástupca dieťaťa materskej školy, žiaka a dospelá osoba do 30 rokov:
2. na pravidelnú krúžkovú činnosť vo výške **4,00 Eur** mesačne, pre dieťa navštevujúce krúžkovú činnosť počas pobytu v materskej škole **3,00 Eur.**
3. na nepravidelnú činnosť vo výške **1,50 Eur** za hodinu,
4. na celodenné akcie s podaním stravy (desiata, obed, olovrant) denne vo výške  
   **12,00 Eur**.
5. Výška mesačného príspevku na čiastočnú úhradu nákladov na činnosti a prevádzku centra voľného času, ktorého zriaďovateľom je mesto Šaľa, je určená pre občana s trvalým pobytom mimo mesta Šaľa, ktorú uhradí zákonný zástupca dieťaťa materskej školy, žiaka a dospelá osoba do 30 rokov:
6. na pravidelnú krúžkovú činnosť vo výške **10,00 Eur** mesačne,
7. na nepravidelnú činnosť vo výške **2,50 Eur** za hodinu,
8. na celodenné akcie s podaním stravy (desiata, obed, olovrant) denne vo výške   
   **15,00 Eur**.
9. Riaditeľ centra voľného času, na základe splnomocnenia primátora mesta, môže rozhodnúť o znížení alebo odpustení príspevku podľa ods. 1, ak zákonný zástupca žiaka   
   alebo plnoletý žiak o to písomne požiada riaditeľa centra voľného času a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
10. Termín a spôsob úhrady príspevku určí riaditeľ centra voľného času vnútorným predpisom školského zariadenia.

**§ 6**

**Školská jedáleň a výdajná školská jedáleň pri materskej škole**

1. Zákonný zástupca dieťaťa uhrádza finančný príspevok na stravovanie vo výške nákladov na nákup potravín podľa vekových kategórií stravníkov v súlade s tretím finančným pásmom určeným Ministerstvom školstva, vedy, výskumu a športu Slovenskej republiky (ďalej len „Ministerstvo školstva“).
2. Príspevok na nákup potravín pre dieťa v materskej škole na jeden deň je **2,10 Eur** podľa tretieho finančného pásma A na nákup potravín určeného MŠVVaŠ SR. Príspevok na úhradu režijných nákladov je vo výške **0,15 Eur** za jeden stravný deň.
3. Príspevok na nákup potravín pre zamestnancov, ktorí sa stravujú v školskej jedálni pri materskej škole je na jeden obed **2,40 Eur** podľa tretieho finančného pásma B určeného MŠVVaŠ SR.
4. Príspevok na režijné náklady na jeden obed pre zamestnanca je v sume **0,15 Eur.**
5. Poplatky podľa ods. 2, 3 a 4 sa uhrádzajú mesačne vopred bezhotovostnou platbou.
6. Nárok na dotáciu na podporu výchovy k stravovacím návykom dieťaťa v sume **1,30 Eur** má:
7. každé dieťa, ktoré navštevuje MŠ a v  MŠ je najmenej 50 % detí z domácností, ktorým sa poskytuje pomoc v hmotnej núdzi,
8. dieťa, ktoré navštevuje MŠ a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima,
9. dieťa, ktoré navštevuje posledný ročník MŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti ,
10. dieťa v poslednom ročníku MŠ, ktoré nedovŕšilo 6 rokov veku a nie je možné z dôvodu veku dieťaťa si uplatniť zvýšený daňový bonus.
11. K poskytnutiu dotácií na stravu je nevyhnutné predložiť:
12. potvrdenie, že dieťa žije v domácnosti, ktorej sa poskytuje pomoc v hmotnej núdzi, alebo
13. potvrdenie, že dieťa žije v domácnosti, ktorej príjem je najviac vo výške sumy životného minima, alebo
14. čestné vyhlásenie o neuplatnení nároku na sumu daňového zvýhodnenia na vyživované dieťa.
15. Zákonní zástupcovia detí podľa ods. 6 budú uhrádzať rozdiel medzi poskytovanou dotáciou a finančným limitom na nákup potravín **0,80 Eur** podľa tretieho finančného pásma A a príspevok na režijné náklady v sume **0,15 Eur**/deň za celodennú stravu.
16. Zákonní zástupcovia detí, ktoré spĺňajú podmienky podľa ods. 6 a ktoré majú diétne stravovanie na základe odporúčania odborného lekára, majú nárok na dotáciu **1,30 Eur** za

každý deň, kedy sa dieťa zúčastnilo výchovno-vzdelávacieho procesu v materskej škole   
a odobralo obed. Dotácia im bude poslaná na účet prostredníctvom vedúcej školskej jedálne.

**§ 7**

**Školská jedáleň a výdajná školská jedáleň pri základnej škole**

1. Náklady na nákup potravín podľa vekových kategórií stravníkov v meste Šaľa zodpovedajú tretiemu finančnému pásmu v súlade s finančnými pásmami určenými Ministerstvom školstva.
2. Náklady na nákup potravín pre žiaka základnej školy vo veku 6 – 11 rokov na jeden obed je **1,70 Eur** podľa tretieho finančného pásma A na nákup potravín určeného   
   MŠVVaŠ SR.
3. Náklady na nákup potravín pre žiaka základnej školy vo veku 11– 15 rokov na jeden obed je **1,90 Eur** podľa tretieho finančného pásma A na nákup potravín určeného MŠVVaŠ SR.
4. Príspevok na režijné náklady na jeden obed pre žiaka základnej školy je vo výške **0,15 Eur**.
5. Príspevok na nákup potravín pre zamestnancov, ktorí sa stravujú v školskej jedálni pri základnej škole je na jeden obed **2,40 Eur** podľa tretieho finančného pásma B na nákup potravín určeného MŠVVaŠ SR.
6. Príspevok na režijné náklady na jeden obed pre zamestnanca je v sume **0,15 Eur.**
7. Poplatky podľa ods. 2 až 6 sa uhrádzajú mesačne vopred bezhotovostnou platbou.
8. Nárok na dotáciu na podporu výchovy k stravovacím návykom dieťaťa v sume **1,30 Eur** má:
9. každé dieťa, ktoré navštevuje ZŠ a v  ZŠ je najmenej 50 % detí z domácností, ktorým sa poskytuje pomoc v hmotnej núdzi,
10. dieťa, ktoré navštevuje ZŠ a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima,
11. dieťa, ktoré navštevuje ZŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti,
12. dieťa v ZŠ, ktoré už dovŕšilo 15 rokov veku a nie je možné z dôvodu veku dieťaťa si uplatniť zvýšený daňový bonus.
13. K poskytnutiu dotácií na stravu je nevyhnutné predložiť:
14. potvrdenie, že dieťa žije v domácnosti, ktorej sa poskytuje pomoc v hmotnej núdzi, alebo
15. potvrdenie, že dieťa žije v domácnosti, ktorej príjem je najviac vo výške sumy životného minima, alebo
16. čestné vyhlásenie o neuplatnení nároku na sumu daňového zvýhodnenia na vyživované dieťa.
17. Zákonní zástupcovia detí podľa ods. 8 budú uhrádzať rozdiel medzi poskytovanou

dotáciou a finančným pásmom na nákup potravín:

1. pre žiaka  základnej školy vo veku 6 – 11 rokov **0,40 Eur** podľa tretieho finančného pásma A a príspevok na režijné náklady v sume **0,15 Eur**/deň za celodennú stravu,
2. pre žiaka základnej školy vo veku 11 – 15 rokov **0,60 Eur** podľa tretieho finančného pásma A a príspevok na režijné náklady v sume **0,15 Eur**/deň za celodennú stravu.
3. Zákonní zástupcovia detí, ktoré spĺňajú podmienky podľa ods. 8 a ktoré majú diétne stravovanie na základe odporúčania odborného lekára, majú nárok na dotáciu **1,30 Eur** za každý deň, kedy sa dieťa zúčastnilo výchovno-vzdelávacieho procesu v základnej škole   
   a odobralo obed. Dotácia im bude poslaná na účet prostredníctvom vedúcej školskej jedálne.

**§ 8**

**Záverečné ustanovenie**

Na ustanovenia súvisiace s určením výšky príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Šaľa neupravené týmto všeobecne záväzným nariadením sa vzťahujú  príslušné právne predpisy.

**§ 9**

**Zrušovacie ustanovenie**

Zrušuje sa Všeobecne záväzné nariadenie mesta Šaľa č. 7/2021 zo dňa 23. septembra 2021 o určení výšky príspevku na čiastočnú úhradu nákladov v školách a v školských zariadeniach   
v zriaďovateľskej pôsobnosti mesta Šaľa.

**§ 10**

**Účinnosť**

Toto všeobecne záväzné nariadenie nadobúda účinnosť 1. januára 2023.