**M E S T O  Š A Ľ A - Mestský úrad**

**Mestské zastupiteľstvo v Šali**

**Materiál číslo F 1/9/2022**

**Zmluva o dielo a zmluva o poskytnutí služby č. 930/2022**

Návrh na uznesenie:

Mestské zastupiteľstvo v Šali

1. **prerokovalo**

zmluvu o dielo a zmluvu o poskytnutí služby č. 930/2022,

1. berie na vedomie
2. výsledok verejného obstarávania zákazky s názvom „Aktualizácia GDPR/DPO na podmienky mesta Šaľa a výkon zodpovednej osoby“
3. Zmluvu o dielo a zmluvu o poskytnutí služby č. 930/2022 uzatvorenú s dodávateľom osobnyudaj.sk, s.r.o., so sídlom DUETT Business Residence, Námestie osloboditeľov 3/A, 040 01 Košice – mestská časť Staré Mesto, IČO: 50528041.

**Spracoval: Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 15. decembra 2022

Dôvodová správa:

V zmysle ust. § 4 ods. 4 Zásad hospodárenia s majetkom mesta Šaľa v platnom znení Mestské zastupiteľstvo v Šali (ďalej aj ako „MsZ“) prerokováva zmluvné kontrakty (zákazky na dodanie tovaru, služieb a stavebných prác) v zmysle zákona o verejnom obstarávaní v znení neskorších predpisov

- nad 10 000 EUR pre dodávky tovarov a služieb,

- nad 20 000 EUR pre dodávky stavebných prác.

V zmysle ust. § 11 ods. 6 písm. b) Štatútu Mesta Šaľa v platnom znení MsZ prerokováva zmluvné kontrakty na dodanie tovarov, služieb a prác:

* nad 10 tis. EUR pre dodávky tovarov a služieb,
* nad 20 tis. EUR pre dodávky stavebných prác

a zároveň v zmysle ust. § 11 ods. 6. písm. d) Štatútu Mesta Šaľa v platnom znení MsZ prerokúva výsledky verejných obstarávaní, ktoré boli vyhlásené v súlade s plánom verejného obstarávania.

Obstarávanie zákazky s názvom „Aktualizácia GDPR/DPO na podmienky mesta Šaľa a výkon zodpovednej osoby“ bolo vykonané v súlade s plánom verejného obstarávania schváleným Uznesením číslo 1/2022-VIII. z 1. zasadnutia Mestského zastupiteľstva v Šali zo dňa 3. 2. 2022

**Na základe uvedeného predkladáme mestskému zastupiteľstvu na prerokovanie:**

* výsledok verejného obstarávania zákazky „Aktualizácia GDPR/DPO na podmienky mesta Šaľa a výkon zodpovednej osoby“
* Zmluvu o dielo a zmluvu o poskytnutí služby č. 930/2022 zo dňa 24.11.2022, na dobu 5 rokov od 1.1.2023

V súlade s ust. § 9 Interného predpisu mesta – Smernica mesta Šaľa o verejnom obstarávaní účinná od 31.03.2022, objednávateľ na obstaranie predmetu zákazky použil postup verejného obstarávania pri zadávaní zákaziek s nízkou hodnotou nižšieho finančného limitu – priame oslovenie hospodárskych subjektov – prostredníctvom elektronickej platformy.

Predpokladaná hodnota zákazky: 20 000,00 EUR bez DPH

Hodnotiace kritérium: najnižšia cena

Počet vyzvaných uchádzačov: 3

Obchodné meno a sídlo alebo miesto podnikania uchádzača, ktorý predložil ponuku:

1. osobnyudaj.sk, s.r.o., so sídlom: DUETT Business Residence, Námestie osloboditeľov 3/A, 040 01 Košice – mestská časť Staré Mesto, IČO: 50528041 s cenou 18 000,00 EUR vrátane DPH

Počet vylúčených uchádzačov: 0

Obchodné meno a sídlo úspešného uchádzača:

osobnyudaj.sk, s.r.o., so sídlom: DUETT Business Residence, Námestie osloboditeľov 3/A, 040 01 Košice – mestská časť Staré Mesto, IČO: 50528041.

Celková cena diela a služieb: 18 000,00 EUR vrátane DPH na obdobie 5 rokov.

Uchádzač splnil všetky požadované podmienky a bol vyhodnotený ako úspešný.

V súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, verejný obstarávateľ uzatvoril zmluvu s úspešným uchádzačom dňa 24.11.2022. Zmluva bola zverejnená v centrálnom registri zmlúv dňa 26.11.2022 (link: https://www.crz.gov.sk/data/att/3715228.pdf).